5.11.2014 Den Europæiske Unions Tidende L 318/5 KOMMISSIONENS GENNEMFØRELSESFORORDNING (EU) Nr. 1191/2014 af 30. oktober 2014 om fastsættelse af formatet og metoden for den indberetning, der er omhandlet i artikel 19 i Europa-Parlamentets og Rådets forordning (EU) nr. 517/2014 om fluorholdige drivhusgasser EUROPA-KOMMISSIONEN HAR — under henvisning til traktaten om Den Europæiske Unions funktionsmåde, under henvisning til Europa-Parlamentets og Rådets forordning (EU) nr. 517/2014 af 16. april 2014 om fluorholdige drivhusgasser og om ophævelse af forordning (EF) nr. 842/2006 ()), særlig artikel 19, stk. 7, og ud fra følgende betragtninger: (1) — Kommissionens forordning (EF) nr. 1493/2007 (?) fastsatte i medfør af Europa-Parlamentets og Rådets forordning (EF) nr. 842/2006 (?), hvordan indberetningen fra producenter, importører og eksportører af visse fluorholdige drivhusgasser skal udformes. Forordning (EF) nr. 842/2006 blev ophævet ved forordning (EU) nr. 517/2014. Arti- kel 19 i forordning (EU) nr. 517/2014 fastsætter nye indberetningsforpligtelser for produktion, import, eksport, anvendelse som råvare og destruktion af stofferne anført i bilag I og II til forordning (EU) nr. 517/2014. Denne forordning bør derfor træde i stedet for forordning (EF) nr. 1493/2007. (2) — Med sigte på at sikre ensartetheden og sammenhængen i de indsamlede data og for at begrænse den administra- tive byrde bør virksomhederne indberette de oplysninger, der kræves i medfør af artikel 19 i forordning (EU) nr. 517/2014, ved hjælp af et elektronisk indberetningsværktøj, som omfatter de relevante formularer for virk- somhedernes individuelle aktiviteter, og som stilles til rådighed af Det Europæiske Miljøagentur via Europa- Kommissionens websted. (3) — Data om mængden af hydrofluorcarboner (HFC), der eksporteres i udstyr, som er fremstillet i FU til dette formål, kan, selv om de ikke har betydning for referenceværdien og kvoteberegningen og afgives frivilligt, være nyttige for overvågningen af de økonomiske virkninger af reduktionen af mængden af HFC, der markesføres. (4) — Foranstaltningerne i denne forordning er i overensstemmelse med udtalelse fra det udvalg, der er nedsat ved arti- kel 24, stk. 1, i forordning (EU) nr. 517/2014 — VEDTAGET DENNE FORORDNING: Artikel 1 Den indberetning, der kræves i henhold til artikel 19 i forordning (EU) nr. 517/2014, foretages elektronisk ved hjælp af indberetningsværktøjet i det format, der er vist i bilaget til denne forordning, og som er tilgængeligt via Kommissionens websted med henblik på denne indberetning. Artikel 2 Forordning (EF) nr. 1493/2007 ophæves. () EUTL 150 af 20.5.2014, s. 195. (?) Kommissionens forordning (EF) nr. 1493/2007 af 17. december 2007 om fastsættelse i medfør af Europa-Parlamentets og Rådets forord- ning (EF) nr. 842/2006 af, hvordan indberetningen fra producenter, importører og eksportører af visse fluorholdige drivhusgasser skal udformes (EUT L 332 af 18.12.2007, s. 7). (') Europa-Parlamentets og Rådets forordning (EF) nr. 842/2006 af 17. maj 2006 om visse fluorholdige drivhusgasser (EUT L 161 af 14.6.2006,s. 1).